Mjøndalen

Mjøndalen er en del av Kommunedel 1 i Drammen kommune. Tettstedet hadde i 2017 vel 8 593 innbyggere og inngår i Drammen. Mjøndalen ligger på sørsiden av Drammenselva, 11 km vest for Drammen sentrum. Nord for elva ligger det noe mindre tettstedet Krokstadelva, som danner sammenhengende tettbebyggelse med Mjøndalen, forbundet med Mjøndalsbrua. Mjøndalen ligger i Kommunedel 1 med Steinberg og Ytterkollen. Koordinator for kommunedelen er Per-Vidar Bjerke.


== Geografi ==
Mjøndalen ligger på sørsiden av Drammenselva og grenser mot Gulskogen i øst, Steinberg i vest. Sør for Mjøndalen er Bremsåsen. Høyeste topp som inngår i området Mjøndalen er Kyrfjell, som befinner seg 596.6 meter over havet, denne ligger nesten 5 kilometer unna Mjøndalen sentrum.


=== Verneområder ===
Bremsåsen naturreservat
Bremsa naturreservat
Strykenåsen naturreservat
Veia naturreservat


=== Steder i Mjøndalen ===
Mjøndalen sentrum
Åsen
Orkidehøgda
Mile


== Samfunn ==


=== Politikk ===
Etter kommunesammenslåingen som trådte i kraft 1. januar 2020 i Drammen kommune ble det opprettet ti kommunedeler som er administrative enheter i kommunen. Kommunedelene har alle egne nærutvalg som skal som skal utvikle nærmiljøene, bevare særpregene og lytte til de lokale innbyggerne innen kommunedelene. Nærutvalgene består av tolv medlemmer der fire er politikere og åtte innbyggere fra kommunedelen, disse skal møtes fire ganger i året. Valg av innbyggerne er inndelt i to kategorier, med 4 innbyggere hver. Den ene kategorien er barnefamilier, ungdom, seniorer og personer med funksjonsnedsettelse. Den andre kategorien vil bestå av innbyggere som får frem et særpreg ved den enkelte kommunedelen, for eksempel lag, foreninger, etnisitet, kulturbakgrunn, næring og demografi. I tillegg til vil det bli satt av en plass til en observatør fra ungdommen. Det er FAU i den enkelte kommunedel, ungdomsrådet, eldrerådet og råd for personer med funksjonsnedsettelse som sammen med de folkevalgte i nærutvalg som gjennomfører valgene.
De folkevalgte er i hovedsak faste medlemmer av kommunestyret, politikerne sitter i nærutvalget for den kommunedelen de har lokal tilhørighet til. Basert på fordelingsnøkkelen i kommunestyret og prinsipp om at mindre partier skal ivaretas, har partiene selv valgt ut sine medlemmer og varamedlemmer.
Nærutvalgets oppgaver er å være en informasjon og kontaktarena mellom de folkevalgte, kommunestyret og innbyggerne i kommunedelen. De skal sørge for involvering av innbyggerne og lytte til ideer og forslag. Årlig skal de lage en plan med mål og evaluere resultater og utarbeide en årsrapport. 
Alle kommunedelene har også en lokalkoordinator som skal ha en sekretariatsfunksjon for nærutvalget, ordne møtene, sørge for informasjon deling med kommunen og følge opp nærutvalget.


=== Offentlige tjenester ===
Mjøndalen BrannstasjonNAV Nedre Eiker


=== Skoler og bibliotek ===
Mjøndalen skole er en barneskole med 570 elever fordelt på trinnene 1. til 7. klasse. Skolen har blitt utvidet flere ganger siden den åpnet for første gang 4. januar 1960. I 1972 fikk skolen gymsal og i 1997 trengte skolen flere klasserom da den skulle ta imot 6-åringene, i 2003 med 7.-klasseavdeling og eget bibliotek og 2021 med to nye klasserom. Skolen ligger i Mjøndalen sentrum, nærmeste nabo er Consto Arena.
Åsen skole med fotballbane, ballbinge og basketballbane.
Veiavangen ungdomsskole har 400 elever fordelt på 16 klasser og 50 ansatte. Skolen ligger ett steinkast unna sentrum. Skolen var er en av Norges første ungdomsskoler.
Mjøndalen bibliotek ligger i Klopptjernsgata 4 i Mjøndalen. Biblioteket ble åpnet 22. november 2002, som hovedbiblioteket i Mjøndalen under navnet "Nedre Eiker bibliotek".


=== Samferdsel ===

Mjøndalen stasjon ble åpnet i 1866 da Randsfjordbanen sto ferdig. Arkitekt bak bygget er Paul Due. Strekningen stasjonen ligger på er nå del av Sørlandsbanen. Reisetid fra Mjøndalen stasjon til Drammen er normalt på rundt 9 minutter. Mjøndalen Stasjonen er betjent gjennom en avtale mellom Jernbaneverket og kommunen som følge av prosjektet «Levende stasjoner». 


==== Mjøndalsruten ====
1. juni 1935 ble Mjøndalsruten opprettet, firmaet drev bussruten Drammen - Pukerud - Mjøndalen. På 1950-tallet ble ruten trafikkert med to busser, med 35 sitteplasser og 12 ståplasser.


=== Næringsliv ===
Orkidehøgda - handel og industriområdeMile gjenvinningsstasjon, RfD


== Historie ==
Mjøndalen er tradisjonelt en stasjonsby og et industristed. Tømmer, sagbruk og en betydelig papir- og celluloseindustri tilhører stedets historie. Cellulosefabrikkene ble avviklet tidlig på 70-tallet. Møbel- og trevareindustri er også tradisjonsrike virksomheter på stedet. I de senere årene har det vært stor boligbygging i åsen sør for sentrum, og Mjøndalen har blitt en del av tettstedet Drammen, som er det nest største tettstedet i Viken fylke og femte største i landet.


=== Mjøndalsbrua ===

Mjøndalsbrua sto ferdig i 1912. Arbeidsstyrken under byggingen av broen var på det meste 400 mann og prisen endte på 290.000 kroner. Bredden på broen kommer av at to fullastede hester med høy skulle kunne passere hverandre. Broen er 220 meter lang. Brua fikk i 2012 ny belysning etter design av Snøhetta.Brua er også kjent for å skape en del «Fleksnes»-episoder siden brua er så smal at en buss og en bil ikke kan passere hverandre.Gangfeltet på brua er ikke en del av den opprinnelige brua. Det ble til i 1987 under en ombygging av brua. Gangfeltet ble montert på den ene siden av brua, med metallrister som dekke. Dette slipper regn og snø gjennom, da den ellers ikke ville tålt tyngden.


=== Mjøndalen Idrettsforening ===
Mjøndalen Idrettsforening har gjort stedet kjent. Fra 1920 og frem til begynnelsen av 1990-tallet var MIF et av de ledende fotballagene i Norge. I tillegg har MIF vært med i europacupene og spilt mot Cardiff, Bayern München og Werder Bremen. Mot sistnevnte vant MIF 1-0 på Weserstadion i 1987. Mjøndalen dalte i seriesystemet på 1990-tallet og lå flere sesonger i 3. divisjon, men i 2007 rykket laget opp i 2. divisjon og i 2009 rykket laget opp i 1.divisjon. I 2019 var laget i Eliteserien i fotball for menn.Laget er også store i bandy og klubben har som eneste lag alltid spilt i toppserien. Klubben har elleve Norgesmesterskap-titler og åtte seriemesterskap 1976-81, 1983 og 1985.Hjemmebanen til Mjøndalen IF er Consto Arena.


== Kultur ==


=== Parker og torg ===
Mjøndalen torg og park ligger sentrum av Mjøndalen langs Arbeidergata. Torget har i nyere tid gjennomgått en totalrenovering som har foregått etappevis. Torget har scene, kiosk, grøntområder, klatrepark, sitteplasser og torghandel.
Mjøndalen torg lekeplass ligger i parken langs Jernbanegata og har tilknytning til Mjøndalen torg.
Elveparken i Mjøndalen


=== Museum ===
Portåsen


=== Idrett og friluftsliv ===
Consto Arena
Mjøndalshallen/Mjøndalen sport og kultursenter
Vassenga kunstisbane
Vassenga idrettspark
Portaasen Golfbane
Stall Myra


== Stedsnavnet ==
Navnet Mjøndalen kommer av norrønt Mylnudalr, av mylna ‘mølle’. Betegnelsen på en person fra Mjøndalen er "Mjøndøling".


== Severdigheter ==
Hagatjern badeplass
MIF hytta


== Kjente innbyggere ==

Herman Wildenvey (1885-1959), dikter
Einar «Gubbe» Andersen (1905-1981), fotball- og bandyspiller
Lars Korvald (1916-2006), statsminister 1972-1973, formann i Kristelig Folkeparti, fylkesmann i Østfold 1981-1986
Svein Johannessen (1937-2007) sjakkspiller
Boye Skistad (1948-), fotball- og bandyspiller
Per Terje Markussen (1959-), fotball- og bandyspiller
Torgeir Micaelsen (1979-), stortingsrepresentant (Ap) 2005-2017
Simen Loe (1980-), artist
Terje Olsen, «Todd Terje» (1981-), artist
Olaf Olsen (1976-), trommeslager i Bigbang


== Referanser ==